ประจำเดือนไม่มาค่ะ มีอาการท้องผูก เพลีย มีตกขาว แต่ตรวจปัสสาวะขึ้น1ขีดค่ะ ไปตรวจเลือดค่าhcg<5.00 มีโอกาศท้องมั้ยคะ
สวัสดีค่ะ ประจำเดือนไม่มาหรือมาช้ากว่าปกติ คือช้ากว่า 35 วันจากครั้งก่อน อาจมีสาเหตุได้จาก-การตั้งครรภ์-ความเครียด การพักผ่อนน้อย-โรคไทรอยด์-พังผืดในมดลูกกรณีเคยขูดมดลูก-ความผิดปกติในรังไข่ เช่นมีถุงน้ำในรังไข่ชุดตรวจการตั้งครรภ์ให้ผลบวกได้ตั้งแต่ 10-14 วันหลังมีการปฏิสนธิ หากตรวจการตั้งครรภ์ด้วยตัวเองแล้วให้ผลลบ ควรไปตรวจยืนยันที่รพ.ค่ะ แพทย์อาจตรวจเลือดดูระดับฮอร์โมนที่สร้างจากรกในหญิงตั้งครรภ์ร่วมกับอัลตราซาวน์หน้าท้องเพื่อยืนยันว่ามีหัวใจเด็กได้ค่ะ ถ้าไม่ได้ตั้งครรภ์ แพทย์อาจต้องตรวจหาสาเหตุอื่นต่อไป ตอนนี้ยังไม่ควรซื้อยาฮอร์โมนอะไรมากินเองจนกว่าจะทราบสาเหตุของการที่ประจำเดือนมาช้าค่า hcg คือฮอร์โมนที่สร้างจากรก ถ้าน้อยกว่า5 ดังกล่าวมา ก็มีโอกาสที่จะมีการตั้งครรภ์ได้น้อยค่ะ